20. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 46533/1335 της 12 Μαΐου/14 Ιουν. 1971 (ΦΕΚ Β΄ 447) Περί αναγνωρίσεως ισοτιμίας του εν Κινσάσα Κογκό Γυμνασίου της αυτόθι Ελληνικής Κοινότητος. Δι’ Υπουργικής αποφάσεως 46533/1335 της 125-1971 εκδοθείσης κατά: 1.Τας διατάξεις του άρθρ. 1, παρ. 3 εδάφ. β΄ του Ν.Δ. 695/1970. 2.Την υπ’ αριθ. 4/31-3-1971 πράξιν του Ανωτάτου Εκπαιδευτικού Συμβουλίου γνωμοδοτούντος, ότι το εν Κινσάσα Κογκό Γυμνάσιον της αυτόθι Ελληνικής Κοινότητος δύναται να αναγνωρισθή ως ισότιμον προς τα εν τη ημεδαπή λειτουργούντα. Αναγνωρίζεται από του Σχολικού έτους 1970-71, το εν Κινσάσα Κογκό λειτουργούν Γυμνάσιον της αυτόθι Ελληνικής Κοινότητος ως ισότιμον προς τα εν τη ημεδαπή τοιαύτα, καθ’ όσον πληρούνται οι υπό του προμνησθέντος Ν.Δ/τος προβλεπόμενοι όροι αναγνωρίσεως τούτου. Βλ. και Β.Δ. 172/1969 περί υπαγωγής του προσωπικού των αναγνωρισθέντων ως ισοτίμων προς τα Δημόσια Σχολείων εις τα Ταμείον Αρωγής Υπαλλήλων αρμοδιότητος Υπουργείου Παιδείας, Ταμείον Προνοίας Δημοσίων Υπαλλήλων και Μ.Τ. Πολιτ. Υπαλλήλων. 